***Pusher*** er en dansk film fra 1996 regissert av Nicolas Winding Refn. Filmen gjorde stor suksess i Danmark, men også i flere andre europeiske land. Det var også filmen som startet Refns karriere og ble den første av tre filmer skrevet og regissert av ham.

Filmen hadde premiere i Danmark 30. august 1996.

Handling
--------

Historien begynner i København med at narko-selger Frank (spilt av Kim Bodnia) er på vei til en heroin-handel med Tonny (spilt av Mads Mikkelsen) men de klarer bare å selge litt av produktene deres. Frank besøker deretter vennen Vic (spilt av Laura Drasbæk) en prostituert som passer på litt av Franks narkotika. Vic ønsker et mer seriøst forhold med Frank, men han er ikke interessert. Frank får besøk av en tidligere bekjent fra hans tid i fengsel, en svenske ved navn Hasse (spilt av Peter Andersson) og de begynner å planlegge en større narkotika-handel. Frank besøker leverandøren sin, den serbiske Milo (spilt av Zlatko Burić) for å få tak i mer heroin. Men Frank skylder allerede Milo litt penger, og klarer ikke dekke kostnadene for alt heroinen han ønsker å kjøpe. Milo lar ham likevel ta med seg stoffet, forutsatt at han umiddelbart kommer tilbake med resten av pengene han skylder.

Avtalen går imidlertid skeis, fordi politiet dukker opp. Når han forsøker å unnslippe politiet, dumper Frank heroinen i en innsjø. På stasjonen lyver politiet til Frank om at Tonny allerede har kommet med en tilståelse som impliserer Frank, men Frank innrømmer fremdeles ingenting. Når Frank blir løslatt etter 24 timer, returnerer han til Milo for å forklare hvordan han mistet pengene og heroinen. Milo tror ikke på Franks historie, og krever at han betaler tilbake enda mer enn det han allerede skylder. Frank oppsøker deretter Tonny, og gir ham en brutal omgang juling. Milos håndlanger Radovan (spilt av Slavko Labović) følger etter Frank. Radovan forsøker å tvinge en av Franks rus-avhengige kunder til å rane en bank, men han begår i stedet selvmord rett foran dem.

Etter hvert som Frank gjør andre katastrofale forsøk på å tjene raske penger, får han også problemer i forholdet sitt til Vic. Frank tar henne med til forskjellige nattklubber, og legger planer om å kjøre henne til veterinæren for å se på den syke hunden hennes. Frank gjør til slutt en avtale, men pakken med heroin har i stedet blitt byttet ut med natron. Radovan dropper sin vennlige væremåte, og begynner å true Frank med alvorlig skader hvis han ikke klarer å betale snart. Frank blir desperat, og stjeler både penger og narkotika fra treningsstudioet til noen kroppsbyggere som driver med narkotika. Men han blir snart plukket opp av Radovan, og torturert. Frank klarer å rømme, og legger planer om å flykte sammen med Vic til Spania. Vic blir omsider lei av den unnvikende oppførselen hans, stjeler pengene Frank har skaffet, før hun reiser sin vei på egen hånd.

Skuespillere
------------

* Kim Bodnia som Frank.
* Zlatko Burić som Milo, en serbisk narkotika-selger
* Laura Drasbæk som Vic. En prostituert, og Franks kjæreste
* Slavko Labovic som Radovan, Milos håndlanger
* Mads Mikkelsen som Tonny.
* Vanja Bajičić som Branko, Radovans fetter, og Milos håndlanger
* Peter Andersson som Hasse, en svensk narkotika-selger
* Lisbeth Rasmussen som Rita, frakter narkotika på vegne av Frank
* Levino Jensen as Mike. En bodybuilder, og narkotika-selger
* Thomas Bo Larsen som en rus-avhengig som skylder Frank penger
* Lars Bom som en politimann som etterforsker Frank
* Nicolas Winding Refn som Brian. En ung mann som kjøper narkotika fra Frank og Tonny
* Gordon Kennedy som Scorpion, en av Franks kunder
* Jesper Lohmann som Mikkel

Referanser
----------

1. 1 2  ; besøksdato: 9. april 2016.
2. 1 2 3 4 5 6   (på cs) *ČSFD*, 2001, Wikidata Q3561957,
3. 1 2  ; besøksdato: 9. april 2016.
4. 1 2  ; besøksdato: 9. april 2016.
5. 1 2 3 4   *Filmdatabasen*, Wikidata Q16323348,
6. 1 2 3 4  ; besøksdato: 9. april 2016.
7. ↑   Freebase-data fra Google[Hentet fra Wikidata]

Eksterne lenker
---------------

* (en) *Pusher* på Internet Movie Database Rediger på Wikidata

* (no) *Pusher* hos Filmfront Rediger på Wikidata

* (sv) *Pusher* i Svensk Filmdatabas Rediger på Wikidata

* (da) *Pusher* i Danmark Nationale Filminstitut Rediger på Wikidata

* (en) *Pusher* på AllMovie Rediger på Wikidata

* (fr) *Pusher* på Allociné Rediger på Wikidata

* (nl) *Pusher* på MovieMeter Rediger på Wikidata

* (en) *Pusher* på Turner Classic Movies Rediger på Wikidata

* (en) *Pusher* på Rotten Tomatoes Rediger på Wikidata

* (en) *Pusher* på Metacritic Rediger på Wikidata

Portaler: Film | Danmark